Ալի Շոհենցուկով

Ալի Ասխադովիչ Շոհենցուկով (, , ), կաբարդացի խորհրդային բանաստեղծ, Կաբարդական խորհրդային պոեզիայի հիմնադիրը, Կաբարդա-Բալկարական ԻԽՍՀ արվեստի վաստակավոր գործիչ (1939)։

Կենսագրություն 
Սովորել է Ստամբուլի մանկավարժական ուսումնարանում (1917-1919 թվականներ), այնուհետև վերադարձել է հայրենիք։ Մասնակցել է Երկրորդ համաշխարհային պատերազմին, զոհվել է ֆաշիստական համակենտրոնացման ճամբարում։

Շոհենցուկովի գրական ժառանգությունը նախահեղափոխական և խորհրդային շրջանում կաբարդացի ժողովրդի կյանքի գեղարվեստական տարեգրությունն է՝ «Մադինա» (1933 թվական) և «Տեմբոտի երեկվա օրերը» (1935 թվական) պոեմները, «Կամբոտը և Լյացան» (1938 թվական) չափածո վեպը։ Գրել է նաև «Մեկ փութ ալյուր» և «Հին տանձենու տակ» պատմվածքները, որոնցով սկզբնավորվել է կաբարդական խորհրդային արձակը։

Ծանոթագրություններ 

Խորհրդային գրողներ
20-րդ դարի բանաստեղծներ
Ռուս բանաստեղծներ
Խորհրդային բանաստեղծներ
ԽՄԿԿ անդամներ
Ռուս արձակագիրներ
Երկրորդ համաշխարհային պատերազմի մասնակիցներ
Բանաստեղծներ այբբենական կարգով